Ryan’s Daughter

Is scannán rómánsúil agus stairiúil  é "Ryan's Daughter" (1970) a stiúir David Lean. Tá sé suite in iarthar na hÉireann i ndiaidh Éirí Amach na Cásca, timpeall na bliana 1916–1917.  Ghnóthaigh an scannán ocht n-ainmniúchán Oscar agus thug sé dhá cheann leis, ceann don stiúrthóir, agus (níos tábhachtaí don turasóireacht) ceann don chineamatagrafaíocht.

clé|mion|287x287px|John Mills
clé|mion|253x253px|Leo McKern
clé|mion|332x332px|Trá an Choma/​Coumeenoole Bay
clé|mion|220x220px|An scoil

 Scéal 
Tá an scéal suite i gCiarraí, sa bhliain 1916–17, ag insint scéal grá tríthochaireach faoi Rosy Ryan (Sarah Miles), a pósann múinteoir níos sine (Robert Mitchum), ach a mothaíonn go maith go bhfuil grá aici d’oifigeach Sasanach fraochtha (Christopher Jones).

 Duaiseanna 
Thug cineamatagrafaíocht an chreach leis oíche Oscar (mar aon le duais aisteoireachta do John Mills). Thug na léirmheastóirí íde na muc agus na madraí ar an saothar agus ní dhearna David Lean (a raibh na táirgí mór-ráchairte Bridge Over the River Kwai, Lawrence of Arabia agus Dr. Zhivago tagtha óna cheárta roimhe sin) aon scannán eile ar feadh ceithre bliana déag. Ba chuma sin, bhí cóta bán na gCiarraíoch déanta. ‘Is mór an trua nach raibh iníon eile ag an Rianach’ ba ea an port a bhíodh ag muintir na háite ar feadh na mblianta.

 Léiriú 
Rinneadh an scannán i Super Panavision 70, le ceol ag Maurice Jarre, agus grianghrafadóireacht ag Freddie Young.

 Féach freisin 

 Niall Tóibín

 Tagairtí 

Catagóir:Corca Dhuibhne
Catagóir:Niall Tóibín
Catagóir:Scannáin 1970
Catagóir:Scannáin Béarla
Catagóir:Scannáin Mheiriceánacha